als_Latn dik_Latn nus_Latn
3-vjeçari me mëlçi të sëmurë, prindërit: Na ndihmoni të mos vdesë (Burimi: Balkanweb, balkanweb.com)
FIER - Që prej muajve të parë që erdhi në jetë Mikele Janji lufton cdo ditë me sëmundjen e rëndë që tashmë i ka prekur dhe melcinë. Teksa e sheh është lehtësisht e dallueshme që 3-vjecari nuk gëzon shëndet normal si të tjerët, pasi sëmundja ka përparuar me ritme të shpejta.
“Shikohet ai që nuk ka qënë mirë, aq shumë kam vuajtur me të. Tani i kanë filluar edhe dhimbjet. Thotë më dhemb barku”,- u shpreh nëna e vogëlushit 3-vjecar.
“Doktorët këtu nuk na kanë dhën shpresa, por ka shpresa përderisa jeton duam ta dërgojmë jashtë shtetit”,- deklaroi Ervin Janjai, babai i fëmijës.
“Që 1 mujash iu shfaq sëmundja dhe kur e kemi dërguar në spital në Tiranë kemi ndenjur 3 muaj shtruar atje. Sëmundja është gjithmonë duke iu shtuar. I është prekur mëlcia dhe është helmuar nga helmi në gjak dhe nuk i funksionon mirë mëlcia. Atje pas ndëryrjeve që iu bënë njëherë biopsy dhe njëherë operacioni nuk na dha shpresë doktori, e shumta 3 muaj jetë mund të jetojë. Nuk është në gjenje të mirë që të themi ne se është përmirësuar. Është me 4-5 lloje ilacesh duke pirë vazhdimisht, por akoma nuk kanë ardhur kartelat nga Tirana që fëmija të marrë kempin, që të përballojmë shpenzimet e tij”,- shprehet e prekur gjyshja e vogëlushit, Teuta Janji.
Kurimi jashtë vendit shihet si mundësia e vetme për të shpëtuar jetën e vogëlushit, për të cilin mjekët këtu kishin shuar kohë më parë shpresat se do të mund të jetonte më gjatë se pak muaj.
“Me shpenzimet që jemi 7 veta nuk mjaftojnë as për ilacet e fëmijës”, shton babai.
E përlotur nga dhimbja që e shoqëron, prej 3 vitesh nëna e Mikeles së vogël, kërkon ndihmë për të shpëtuar jetën e djalit të saj të madh. “I lutem shtetit ta dërgojë jashtë shtetit. Ju lutem me shpirt kam 3 vite që vuaj me të”,- bën thirrje nëna e dëshpëruar, e cila shpërtheu me lot.
Shënim: Për ti ardhur në ndihmë vogëlushit në nevojë, familja jep këtë numër llogarie bankare:
Tefta Janji Nr. llogarisë 52 64 25 980 BKT
Numër telefoni: 069 45 84 378
29.09.2012
Burimi: Balkanweb
als_Latn als_Latn als_Latn als_Latn als_Latn als_Latn als_Latn als_Latn als_Latn fin_Latn als_Latn unk als_Latn